વડોદરાઃ દાહોદ જિલ્લામાં આવેલ ઝાલોદ તાલુકાના દેપડા ગામે 2 સગીર આદિવાસી બહેનો પર રેપ થયો હતો. નરાધમોએ દુષ્કર્મ આચરી એક માસૂમ બાળકીને મોતને ઘાટ ઉતારી હતી. 14મેના રોજ ઘટના ઘટી હતી. મૃત બાળકીના મેડિકલ તપાસ દ્વારા છોકરી પર દુષ્કર્મ આચર્યું હોવાનું જાણવા મળ્યું હતું. 14મેની રાત્રીએ બે બહેનો દેપડા ગામમાં રહેતા પોતાના સંબંધીઓને ત્યાં લગ્નમાં ગઈ હતી. લગ્ન હતાં તેમના ઘરે જઈને થાકેલી 9 વર્ષની પારૂલ (નામ બદલેલ છે) ઊંઘી ગઈ હતી. પારુલની 16 વર્ષની બહેન શ્વેતા (16) પણ થાકી ગઈ હોવાથી મોડી રાત્રે ઘરની અંદર આવીને બેસી ગઈ હતી, જ્યારે અન્ય લોકો લગ્નના ઉત્સાહમાં પરોવાયેલા હતા.